కొండపల్లి
ముసునూరి కమ్మరాజుల కాలంలో ఈ కోట నిర్మితమైనది. ఢిల్లీ సుల్తానులను పారద్రోలి ఈ దేశాన్ని పరాయిపాలన నుంచి విముక్తి చేసిన తెలుఁగు వీరుడు ముసునూరి ప్రోలయ రాజ్యాన్ని సుభక్షింగా మరియు శత్రు దుర్బేధ్యంగా మలచే ప్రయత్నంలో ఈ త్రిలింగ దేశంలో అనేక కోటల నిర్మాణాలు చేపట్టాడు. అందులో భాగంగా కొండపల్లి కోట నిర్మాణానికి పూనుకున్నాడు. ఈ కోట నిర్మాణం ప్రోలయ వారసుడైన కాపయ కాలంలో పూర్తి అయింది. కాపయ ఈ కోట నిర్మాణం దిగ్విజయంగా పూర్తి చేసి గుంటూరు జిల్లా కొల్లూరులో శాసనం వేయించాడు. అడపా, దాసరి, అట్లూరి అనే గృహనామాలు కలిగిన కమ్మరాజులు సుమారు 100 ఏళ్లు ఈ కోటని గజపతుల సామంతులుగా పాలించారు. ముసునూరి కమ్మ రాజులని కొండపల్లి కమ్మరాజులు అని వ్యవహరిస్తారు. దీనిలో మూడంతస్తుల రాతి బురుజు ఉంది. ఇక్కడ విరూపాక్ష దేవాలయం ఉంది.
కోడూరు (జి.కొండూరు)
ఈ గ్రామములోని శ్రీ రామాలయం సమీపంలో, ఎన్.టి.అర్.సుజల స్రవంతి, శుద్ధిజల కేంద్రం నిర్మాణానికి, 2015,ఆగస్టు-27వ తేదీ గురువారంనాడు భూమిపూజ నిర్వహించారు. గ్రామానికి చెందిన కీ.శే.ముక్కామల సూరయ్య, వెంకటసుబ్బమ్మ దంపతుల ఙాపకార్ధం, వారి మనుమడు, గొల్లపూడి నివాసి, శ్రీ వెంకటరామయ్య (దత్తు), ఆయన సతీమణి సునీత దంపతులు, అరు లక్షల రూపాయలు వెచ్చించి, ఈ కేంద్రానికి నూతన భవనంతోపాటు శుద్ధినీటి యంత్రాలు, పరికరాలు గూడా ఏర్పాటు చేసేటందుకు ముందుకు వచ్చారు, వారితోపాటు ముక్కామల వెంకటేశ్వరరావు, పున్నమ్మ భూమిపూజలో పాల్గొన్నారు. ఈ కేంద్రం నిర్మాణం పూర్తి అయినప్పుడు, కేవలం రెండు రూపాయలకే గ్రామస్థులకు 20 లీటర్ల శుద్ధిచేసిన త్రాగునీరు అందించెదరు. [4]గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. కాలువ/వాగు/నది ద్వారా గ్రామానికి తాగునీరు లభిస్తుంది.